《杂诗 其二》
清代·任大椿

伯牙师成连，神契良独难。移以寥廓情，置诸惝恍闲。

遂抚白玉寥，俯仰时一弹。孤桐自有调，大海自有澜。

愿言心所契，忽复忘其端。乐苑工笙竽，应节舞七盘。

朱弦秘不发，中心自盘桓。

作者简介：（1738—1789）江苏兴化人，字幼植，一字子田。乾隆三十四年进士，授礼部主事，充《四库全书》纂修官，累迁御史。早年工词章，后乃潜心经学，尤熟于《尔雅》、《说文》、《广雅》。有《弁服释例》、《深衣释例》、《字林考逸》、《释绘》、《小学钩沉》、《子田诗集》等。